Պատմության արդի փուլում տարբեր երկրների առօրյայում նման զանգվածային ցույցերն ու խռովություններն այնքան հաճախակի հանդիպող երևույթներ են, որ արդեն պարզապես սովորական են դարձել: Անսովորը թերևս այսպես կոչված միջազգային հանրության կամ արևմտյան տերությունների արձագանքն է: Ավելի ճիշտ՝ ոչ թե անսովոր, այլ սովորական չդարձող: Ամեն անգամ, երբ որևէ երկրի իշխանություն փորձում է կարգի հրավիրել իր չափն անցած քաղաքացիներին, վերը նշված սուբյեկտները անմիջապես սկսում են մեղադրել, թե ինչու եք մարդկանց ձերբակալում, ինչու եք բռնություններ կիրառում: Իսկ թե ինչպես են իրենք նման դեպքերում վարվում՝ ոչ ոք քննարկելու իրավունք չունի: Այս անգամ նույնպես նրանք չեն հապաղել կարծիք հայտնել: